|  |
| --- |
| 070 Shake |
| Pilnas vardas | Danielle Balbuena |
| Gimė | 1997 m. birželio 13 d. (26 metai) |
| Kilmė | Naujasis Džersis, Jungtinių Amerikos Valstijų vėliava Jungtinės Amerikos Valstijos |
| Žanrai | Hip hop |
| Veikla | Dainininkė, reperė, dainų autorė |
| Aktyvumo metai | 2015– |
| Įrašų kompanija | GOOD, Def Jam |
| Susijusi veikla | Kanye West, 070, Mike Dean |

**Danielė Balbuena** (angl. *Danielle Balbuena*, g. 1997 m. birželio 13 d.), geriau žinoma sceniniu vardu **070 Shake** – amerikiečių hiphopo atlikėja iš Naujojo Džersio. Kolektyvo 070 narė.

Prieš pradėdama savo muzikinę karjerą ji lankė Šiaurės Bergeno vidurinę mokyklą. Mokykloje sėkmingai žaidė krepšinio komandoje.

Danielė labiausiai išpopuliarėjo po to, kai buvo pastebėta įžymaus amerikiečių reperio Kanje Vesto. Jie kartu įrašė dainas „Ghost Town" ir „Violent Crimes". 070 Shake jau yra išleidusi 6 dainas sudarantį EP „Glitter" (2018 m.), debiutinį studijos albumą „Modus Vivendi" (2020 m.).

Muzikinė karjera
----------------

### 2015–2016: karjeros pradžia

Dar prieš pat pradedant kurti muziką, Danielė domėjosi ir rašė poeziją, kad galėtų dirbti ties savo emocijomis bei išreikšti save. Vėliau, tais pačiais metais, ji įrašė pirmąsias savo dainas „Proud" ir „Swervin". Šie įrašai patraukė YesJulz, vėliau tapusio jos vadybininku, dėmesį. Naujojo Džersio, kurio pašto kodas yra 070, reperiai susibūrė į bendrą kolektyvą po 070 vardu, tarp kurių buvo ir Danielė (taip gimė atlikėjos 070 Shake vardas).

2016 m. 070 Shake labai iškilo po to kai išleido dainą „Trust Nobody". Vėliau tais pačiais metais su savo komandos nariais Ralfiu Riveriu, Heku ir Tree išleido singlą „Honey".

2016 m. Danielė buvo pastebėta Kanje Vesto ir buvo pakviesta pasirašyti sutartį su jo įrašų kompanija „GOOD Music". Metų pabaigoje, gruodžio 8 d. 070 komanda išleido pirmąjį savo dainų rinkinį pavadinimu „The 070 Project:Chapter1".

### 2017 m. – dabartis

2018 m. 070 Shake išleido savo pirmąjį dainų rinkinį pavadinimu „Glitter", kuriame pabrėžiamos jos problemos su narkotikais, savigarba bei seksualine orientacija, nes kai kurie šeimos nariai ir draugai negalėjo priimti jos tokios, kokia ji yra.

2018 m. gegužės mėnesį Danielė su reperiu Pusha T parašė dainą „Santeria". Vėliau tais pačiai metais bendradarbiaudama su Kanje Vestu parašė dainas „Ghost Town" ir „Violent Crimes"

2020 m. Sausio 17d. 070 Shake išleido pirmąjį studijos albumą pavadinimu "Modus Vivendi". Pavadinimas išvertus iš lotynų kalbos reiškia gyvenimo būdas. Šiame albume ji dalijasi savo patirtimi apie tai kaip kažko beprastmiškai trokšta, kaip išmoksta realizuoti savo ambicijas bei kaip atsiduria nelaimingos meilės istorijoje.

Asmeninis gyvenimas
-------------------

Danielė yra gimusi ir augusi Naujajame Džersyje. Jai taip pat teko gyventi ir Dominikos Respublikoje su močiute. 070 Shake savo dainose dažnai naudoja moteriškos giminės įvardžius, kai dainuoja apie meilę. Šiuo metu Danielės antroji pusė yra Sofija Dijana Lodato (angl. Sophia Diana Lodato).

Tolimesniam skaitymui
---------------------

* Howes, Aaron (2017-09-29). „Meet the Rapper Waving Goodbye to Her Troublesome Past & Putting Impact Before Fame". *Highsnobiety*. Nuoroda tikrinta 2020-11-15.
* Klinkenberg, Brendan (2018-06-05). „How 070 Shake Stole the Show on Kanye West's New Album". *Rolling Stone*. Nuoroda tikrinta 2020-11-15.
* Schiller, Rebecca (2018-07-02). „Get to Know 'Trust Nobody' Rapper 070 Shake: Watch". *Billboard*. Nuoroda tikrinta 2020-11-15.

Nuorodos
--------

* 070 Shake Agency Archyvuota kopija 2020-11-28 iš Wayback Machine projekto.

Išnašos
-------

1. 1 2  Kellman, Andy. „070 Shake Biography & History". *AllMusic*. Nuoroda tikrinta 2020-11-15.
2. 1 2  Reitan, Joe. „070 and the New Age of Music Culture". Nuoroda tikrinta 2020-11-15.
3. 1 2  Kuperinsky, Amy. „070 Shake, breakout star from Kanye West album, comes home to N.J. for victory lap". Nuoroda tikrinta 2020-11-15.
4. ↑  Discogs. „070 Shake". Nuoroda tikrinta 2020-11-15.
5. 1 2 3  Street, Mikelle. „Rapper 070 Shake Talks Kompetition Collective EP 'Glitter' & Debuts Song Inspired by Lil Peep's Death". *Billboard*. Nuoroda tikrinta 2020-11-15.
6. ↑  Schiller, Rebecca. „Get to Know 'Trust Nobody' Rapper 070 Shake: Watch". *Billboard*. Nuoroda tikrinta 2020-11-15.
7. ↑  Ortiz (2016-08-15). „Premiere: Shake and Her 070 Crew Drop "Honey"". Nuoroda tikrinta 2020-11-15.
8. ↑  Mench, Chris (2016-12-08). „Stream Shake and Her 070 Crew's 'The 070 Project: Chapter 1'". Nuoroda tikrinta 2020-11-15.
9. ↑  Fresh, Mikey (2018-03-26). „G.O.O.D. Music's 070 Shake Debuts 'Glitter' EP". Nuoroda tikrinta 2020-11-15.
10. ↑  „Modus Vivendi" (anglų). Nuoroda tikrinta Lapkričio 17, 2020. `{{cite web}}`: Patikrinkite date reikšmes: `|access-date=` (pagalba)
11. ↑    tikrinta Lapkričio 17,2020
12. ↑  Dunn, Frankie. „070 Shake talks us through her debut album Modus Vivendi, track by track". Nuoroda tikrinta 2020-11-18.
13. 1 2  Dominguez, Tony. „5 Things to Know About 070 Shake, the Dominican Rapper on Kanye West's New Album". Nuoroda tikrinta 2020-11-26.
14. ↑  Bernard, Katherine. „Rapper's Delight". Nuoroda tikrinta 2020-11-23.